ढाई साल पहले इस लड़की ने की लव मैरिज, खेत में उल्टी मिली थी बॉडी

इलाहाबाद. यहां के मीरापुर की रहने वाली हाई प्रोफाइल सोसाइटी से ताल्लुक रखने वाली हिना तलरेजा हत्याकांड के कातिलों की लोकेशन मुंबई में मिली है। पुलिस उन्हें पकड़ने की कोशिश कर रही है। इस दौरान क्राइम ब्रांच की टीम को हिना की जिंदगी से जुड़े कई फैक्ट्स मिले हैं। उनके मुताबिक, लड़की ने प्रेमी से कोर्ट मैरिज कर ली थी। इसके बाद वो हिना अदनान खान बन गई थी। बता दें, 5 जुलाई की सुबह कौशांबी के एक खेत में उसका शव मिला था।

शराब के इनविटेशन पर कहीं भी जा सकती हिना

- बता दें, हिना मीरपुर के एक हुक्का बार में काम करती थी। यहां की संचालिका ने क्राइम ब्रांच को कई चौंकाने वाली बातें बताईं। - संचालिका के मुताबिक, ''खुद को पर्सनैलिटी मेकर बताने वाली हिना का इलाहाबाद के कई बार में उठना-बैठना था। उसे शराब की लत लग चुकी थी। शराब का इनविटेशन मिलने पर वो किसी भी समय कहीं भी चली जाती थी।''

- ''घटना के करीब एक हफ्ते पहले वो शराब पीकर एक बार में बेहोश हो गई थी, तो लड़कों ने कार में लादकर उसे घर पहुंचाया था।'' - ''करीब एक महीने पहले हिना कुछ खास लोगों के साथ सिविल लाइन्स रोडवेज बस अड्डे के पास होटल में रात बिता चुकी थी।'' - क्राइम ब्रांच ने कहा, "ये लोग कौन थे, इसकी जानकारी हिना और उसके एक-दो खास लोगों को छोड़कर किसी को नहीं थी। हम उनकी तलाश में है।"

डे-टू-डे ऐसे आगे बढ़ा मामला

- 4 जुलाई को हिना मीरापुर स्थ‍ित अपने घर से दिल्ली जाने की बात बता कर निकली थी। उसी रात उसने फेसबुक पर अपने दो फोटो अपलोड किए थे।

- 5 जुलाई को कौशांबी के कोखराज थाना क्षेत्र में हाईवे किनारे उसकी लाश मिली थी। उसके माथे पर सटाकर गोली मारी गई थी।

- कातिलों ने गोली मारने के बाद चाकू से उसके माथे के घाव को और गहरा कर दिया था।

- 9 जुलाई को शव को लावारिस मानकर दो डॉक्टरों ने उसका पोस्टमॉर्टम किया, जिसमें उसके साथ गैंगरेप की पुष्ट‍ि हुई। 10 जुलाई को पुलिस ने उसका अंतिम संस्कार करा दिया।

- 12 जुलाई को सोशल मीडिया के जरिए एक अनजान शख्स ने क्राइम ब्रांच को उसकी पहचान की सूचना दी।

- इसके बाद क्राइम ब्रांच ने उसके घरवालों की तलाश शुरू की। दो दिन की कड़ी मशक्कत के बाद 14 जुलाई को पुलिस उसकी मां नीलिमा तलरेजा तक पहुंची।

- 18 जुलाई को क्राइम ब्रांच और कोखराज पुलिस ने सिविल लाइन्स में हुक्का बार संचालिका (जहां हिना काम करती है) से पूछताछ की, जिसमें कई अहम सुराग मिले।

- 19 जुलाई को क्राइम ब्रांच को हिना के दो दास्तों शाहगंज थाना क्षेत्र के पास रहने वाले अदनान खान और मो. खालिद के बारे में पता चला।

फरवरी 2015 में की थी लव मैरिज

- 23 जुलाई को क्राइम ब्रांच को पता चला कि हिना ने फरवरी 2015 में शाहगंज थाना क्षेत्र के रहने वाले अदनान खान से लव मैरिज की थी।

- दोनों के शादी करने के सबूत मिले हैं। पुलिस के मुताबिक, दोनों न सिर्फ शादी की थी, बल्कि उसे रजिस्टर्ड भी कराया था। इस शादी से हिना की मां और अदनान का परिवार दोनों ही खुश नहीं थे।

गायब मोबाइल में कैद है हिना की जिंदगी के कई राज

- पता चला है कि हिना ने दो मोबाइल नंबर ले रखे थे। उसके मोबाइल पर जो भी कॉल आती थी, वो उसे सेव कर लेती थी। फोटोज और वीडियोज को भी वो सेव करती थी। पुलिस का मानना है, मोबाइल हाथ लग जाए तो बहुत से राज खुल जाएंगे।

- यही वजह है, हिना के कातिलों ने उसका मोबाइल भी गायब कर दिया है, जो स्विच ऑफ आ रहा है।

अदनान-हिना के रिश्ते में आ गई थी दरार

- उसका पति अदनान खान और दोस्त खालिद पुलिस के रडार पर हैं, क्योंकि घटना के बाद से ही वो दोनों घर छोड़कर फरार हैं।

- जानकारी मिली है, अदनान-हिना में 4-5 महीने पहले दरार आ गई थी। इसके बाद ही दोनों अलग हो गए थे।

क्या कहती है पुलिस

- थाना प्रभारी कोखराज बृजेश कुमार द्विवेदी ने बताया कि अदनान और खालिद का गायब होना ही उसकी इस हत्या में संलिप्तता का मजबूत सबूत है। उनके पकड़े जाने के बाद ही स्थिति स्पष्ट हो पाएगी। बाकी एक-दो दिन में पूरा खुलासा हो जाएगा।